CELEX: 62014TA0681
Language: el
Date: 2017-03-28 00:00:00
Title: Υπόθεση T-681/14: Απόφαση του Γενικού Δικαστηρίου της 28ης Μαρτίου 2017 — El-Qaddafi κατά Συμβουλίου (Εξωτερική Πολιτική και Πολιτική Ασφαλείας — Περιοριστικά μέτρα κατά της Λιβύης — Δέσμευση κεφαλαίων — Περιορισμοί εισόδου και διελεύσεως στο έδαφος της Ένωσης — Διατήρηση του ονόματος της προσφεύγουσας — Δικαιώματα υπεράσπισης — Υποχρέωση αιτιολόγησης)

15.5.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 151/28
            
         Απόφαση του Γενικού Δικαστηρίου της 28ης Μαρτίου 2017 — El-Qaddafi κατά Συμβουλίου
   (Υπόθεση T-681/14) (1)
   
   ((Εξωτερική Πολιτική και Πολιτική Ασφαλείας - Περιοριστικά μέτρα κατά της Λιβύης - Δέσμευση κεφαλαίων - Περιορισμοί εισόδου και διελεύσεως στο έδαφος της Ένωσης - Διατήρηση του ονόματος της προσφεύγουσας - Δικαιώματα υπεράσπισης - Υποχρέωση αιτιολόγησης))
   (2017/C 151/34)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Aisha Muammer Mohamed El-Qaddafi (Muscat, Ομάν) (εκπρόσωποι: αρχικώς J. Jones, QC, στη συνέχεια S. Bafadhel, barrister)
   
      Καθού: Συμβούλιο της Ευρωπαϊκής Ένωσης (εκπρόσωποι: Σ. Κυριακοπούλου και A. de Elera-San Miguel Hurtado)
   
      Αντικείμενο
   
   Αίτημα βάσει του άρθρου 263 ΣΛΕΕ για την ακύρωση, αφενός, της αποφάσεως 2014/380/ΚΕΠΠΑ του Συμβουλίου, της 23ης Ιουνίου 2014, για την τροποποίηση της απόφασης 2011/137/ΚΕΠΠΑ, σχετικά με περιοριστικά μέτρα λόγω της κατάστασης στη Λιβύη (EE 2014, L 183, σ. 52), κατά το μέρος που διατηρείται το όνομα της προσφεύγουσας στον κατάλογο των παραρτημάτων I και III της αποφάσεως 2011/137/ΚΕΠΠΑ του Συμβουλίου, της 28ης Φεβρουαρίου 2011, σχετικά με περιοριστικά μέτρα λόγω της κατάστασης στη Λιβύη (EE 2011, L 58, σ. 53), και, αφετέρου, του εκτελεστικού κανονισμού (ΕΕ) 689/2014 του Συμβουλίου, της 23ης Ιουνίου 2014, για την εφαρμογή του άρθρου 16 παράγραφος 2 του κανονισμού (ΕΕ) 204/2011 σχετικά με περιοριστικά μέτρα λόγω της κατάστασης στη Λιβύη (EE 2014, L 183, σ. 1), κατά το μέρος που διατηρείται το όνομα της προσφεύγουσας στον κατάλογο του παραρτήματος II του κανονισμού (ΕΕ) 204/2011 του Συμβουλίου, της 2ας Μαρτίου 2011, σχετικά με περιοριστικά μέτρα λόγω της κατάστασης στη Λιβύη (ΕΕ 2011, L 58, σ. 1).
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει την απόφαση 2014/380/ΚΕΠΠΑ του Συμβουλίου, της 23ης Ιουνίου 2014, για την τροποποίηση της απόφασης 2011/137/ΚΕΠΠΑ σχετικά με περιοριστικά μέτρα λόγω της κατάστασης στη Λιβύη, κατά το μέρος που διατηρείται το όνομα της Aisha Muammer Mohamed El-Qaddafi στον κατάλογο των παραρτημάτων I και III της αποφάσεως 2011/137/ΚΕΠΠΑ του Συμβουλίου, της 28ης Φεβρουαρίου 2011, σχετικά με περιοριστικά μέτρα λόγω της κατάστασης στη Λιβύη.
            
         
               2)
            
            
               Ακυρώνει τον εκτελεστικό κανονισμό (ΕΕ) 689/2014 του Συμβουλίου, της 23ης Ιουνίου 2014, για την εφαρμογή του άρθρου 16 παράγραφος 2 του κανονισμού (ΕΕ) 204/2011, σχετικά με περιοριστικά μέτρα λόγω της κατάστασης στη Λιβύη, κατά το μέρος που διατηρείται το όνομα της Aisha Muammer Mohamed El-Qaddafi στον κατάλογο του παραρτήματος II του κανονισμού (ΕΕ) 204/2011 του Συμβουλίου, της 2ας Μαρτίου 2011, σχετικά με περιοριστικά μέτρα λόγω της κατάστασης στη Λιβύη.
            
         
               3)
            
            
               Καταδικάζει το Συμβούλιο της Ευρωπαϊκής Ένωσης στα δικαστικά έξοδα.
            
         
      (1)  EE C 431 της 1.12.2014.